Cuimhnich a nis do Chruithear ann 
an làithibh t' òige, an uair nach tig na 
droch làithean, agus nach tig na 
bliadhnachan am fagus, an uair a their 


thu, Cha'n 'eil tlachd agam annta ; 


ECLESIASTES 12:1 


... Oir tha mac-meanmna cridhe an duine olc o òige .... 
Genesis 8:21 


Ma dh'èisdeas iad ris, agus ma nì iad seirbhis dha, caithidh 
iad an làithean ann an saoibhreas, agus am bliadhnachan ann 
an sòlasan. Ach mur èisd iad, sgriosar iad leis a' chlaidheamh, 
agus bàsaichidh iad gun eòlas. Ach carnaidh na cealgairean 
sa chridhe suas fearg: chan èigh iad nuair a cheanglas e iad. 
Bàsaichidh iad nan òige, agus tha am beatha am measg nan 
neòghlan. lob 36:11-14 


Oir is tusa mo dhòchas, a Thighearna Dhè: is tu m'earbsa o 
m'òige. Leat-sa chumadh mise suas o'n bhroinn : A innibh mo 
mhàthar bhuin thu mi : dhuit-sa bitheadh mo mholadh-sa a 
ghnàth. Salm 71:5-6 


Thèid mi ann an neart an Tighearna Dia: nì mi iomradh air 
d'fhìreantachd, eadhon air d'fhìreantachd a-mhàin. O Dhia, 
theagaisg thu mi o m'òige : agus gu so chuir mi an cèill 
d'oibre iongantach. A-nis mar an ceudna nuair a bhios mi 
sean agus liath, a Dhè, na trèig mi; gus an nochd mi do neart 
do'n ghinealach so, agus do chumhachd do gach neach a ta ri 
teachd. Salm 71:16-18 


Ciod leis a ghlanas òganach a shlighe ? thoir an aire dha a 
rèir d'fhocail. Salm 119:9 


Dèan gàirdeachas, O òganach, ann ad òige; agus deanadh do 
chridhe subhach thu ann an làithibh t' òige, agus gluaiseadh 
ann an slighibh do chridhe, agus ann an sealladh do shùl : 
ach biodh fios agad, air son nan nithe so uile gu'n toir Dia 
chum breitheanais thu. Uime sin cuir doilgheas o d' chridhe, 
agus cuir olc air falbh o d'fheòil: oir is dìomhanas leanabachd 
agus òige. Eclesiastes 11:9-10 


nach robh fios agad? nach cuala tu, nach fannaich an Dia 
bith-bhuan, an Tighearna, Cruithear crìocha na talmhainn, 
agus nach fannaich e ? chan eil rannsachadh air a tuigse. 
Bheir e cumhachd do'n anfhann ; agus dhaibhsan aig nach eil 
neart meudaichidh e neart. Fannaichidh eadhon na 
h-òganaich, agus bidh iad sgìth, agus tuitidh na h-òganaich 
gu tur: ach ath-nuadhaichidh iadsan a dh'fheitheas air an 
Tighearna an neart; eiridh iad suas mar iolair le sgiathan ; 
ruithidh iad, agus cha bhi iad sgìth ; agus imichidh iad, agus 
ni iad fann. Isaiah 40:28-31 


An sin thugadh clann bheag da ionnsaigh, a-chum gun 
cuireadh e a làmhan orra, agus gun dèanadh e ùrnaigh: agus 
chronaich na deisciobail iad. Ach thubhairt losa, Fulaingibh a 
chlann bheag, agus na bacaibh dhoibh teachd a m' 
ionnsuidh-sa : oir is ann d'an leithidibh sin a ta rìoghachd 
nèimh. Agus chuir e a lamhan orra, agus dh'imich e as a sin. 
Agus, feuch, thàinig neach agus thubhairt e ris, A Mhaighistir 
mhaith, ciod am math a nì mi, a-chum gum faigh mi a' 
bheatha mhaireannach? Agus thubhairt e ris, C'ar son a 
ghoireas tu maith dhiomsa ? cha'n 'eil aon neach maith ach a 
h-aon, is e sin Dia : ach ma's aill leat dol a steach chum na 
beatha, coimhid na h-aitheanta. Thubhairt esan ris, Cò ? 
Thubhairt Iosa, Na dean mort, Na dean adhaltrannas, Na goid, 
Na toir fianuis bhrèige, Thoir urram do t'athair, agus do d' 
mhàthair : agus, Gràdhaichidh tu do choimhearsnach mar thu 
fèin. Thubhairt an t-òganach ris, Na nithe so uile chum mi o 
m' oige suas : ciod a dh'easbhuidh orm fathast ? Thubhairt 
losa ris, Ma's aill leat bhi coimhlionta, imich agus reic na bheil 
agad, agus tabhair do na bochdaibh, agus bithidh agad 
ionmhas air nèamh : agus thig, agus lean mise. Ach an uair a 
chual an t-òganach a' chainnt sin, dh' fhalbh e gu brònach : 
oir bha mòr shaoibhreas aige. Mata 19:13-22 


A chlann, bithibh umhail dur pàrantan anns an Tighearna: oir 
tha seo ceart. Tabhair onoir do t'athair agus do d' mhàthair ; 
(is i a' cheud àithne maille ri gealladh ;) Gu'n èirich gu maith 
dhuit, agus gu'm bi thu beò fada air an talamh. Ephesianaich 
6:1-3 


Na deanadh neach air bith tàir air t' òige ; ach bi thusa mar 
eisempleir aig na creidmhich, ann am focal, ann an 
còmhradh, ann an carthannas, ann an spiorad, ann an 
creidimh, ann an purrachd. 1 Timòteus 4:12 


Teich mar an ceudna o ana-miannan na h-òige : ach lean 
fìreantachd, creidimh, gradh, sith, maille riu-san a ta gairm 
air an Tighearna à cridhe glan. 2 Timòteus 2:22 


Tha gliocas a' ruigheachd o cheann gu ceann gu treun : agus 
gu milis òrduichidh i na h-uile nithe. Thug mi gaol dhi, 's dh' 

iarr mi i o m' oige, Bu mhiann leam a deanamh na m' chèile, 

'S bu leannan leam a h-àilleachd. Gliocas Sholaimh 8: 1-2 


A mhic, cruinnich teagasg o d'òige a-nìos: mar sin gheibh thu 
gliocas gu do shean aois. Eclesiasticus 6:18 


Coileach do leanabh, agus cuiridh esan eagal ort : cluich ris, 
agus bheir e gu truime thu. Na dèan gàire maille ris, air eagal 
gum bi doilgheas agad maille ris, agus air eagal gun giosgan 
tu d'fhiaclan air a' cheann thall. Na tabhair saorsa dha 'na 
òige, agus na fannaich air a amaid- eachd. Lùb sìos a 
mhuineal an uair a tha e òg, agus buail air a thaobh am feadh 
a bhios e na leanabh, air eagal gum fàs e stòlda, agus gum bi 
e eas-umhail dhut, agus gun toir e bròn dod chridhe. 
Eclesiasticus 30:9-12 


